CELEX: 32015D0429(01)
Language: el
Date: 2015-04-20 00:00:00
Title: Απόφαση του Συμβουλίου, της 20ής Απριλίου 2015, για τον διορισμό μέλους του διοικητικού συμβουλίου της Ευρωπαϊκής Αρχής για την Ασφάλεια των Τροφίμων

29.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 142/1
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 20ής Απριλίου 2015
   για τον διορισμό μέλους του διοικητικού συμβουλίου της Ευρωπαϊκής Αρχής για την Ασφάλεια των Τροφίμων
   (2015/C 142/01)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 25, παράγραφος 1,
   Έχοντας υπόψη τον κατάλογο των υποψηφίων που υποβλήθηκε στο Συμβούλιο από την Ευρωπαϊκή Επιτροπή,
   Έχοντας υπόψη τις απόψεις που εξέφρασε το Ευρωπαϊκό Κοινοβούλιο,
   Εκτιμώντας τα ακόλουθα:
   
               (1)
            
            
               Είναι σημαντικό να διασφαλισθεί η ανεξαρτησία, η υψηλή επιστημονική ποιότητα, η διαφάνεια και η αποτελεσματικότητα της Ευρωπαϊκής Αρχής για την Ασφάλεια των Τροφίμων (EAAT), η συνεργασία με τα κράτη μέλη είναι επίσης απαραίτητη.
            
         
               (2)
            
            
               Η κυρία Valérie BADUEL, μέλος του διοικητικού συμβουλίου της EAAT, παραιτήθηκε και πρέπει να αντικατασταθεί μέχρι τη λήξη της θητείας της.
            
         
               (3)
            
            
               Ο κατάλογος τον οποίο υπέβαλε η Επιτροπή ενόψει του διορισμού ενός νέου μέλους του διοικητικού συμβουλίου της EAAT εξετάσθηκε από το Συμβούλιο με βάση την τεκμηρίωση που προσκόμισε η Επιτροπή και υπό το πρίσμα των απόψεων που εξέφρασε το Ευρωπαϊκό Κοινοβούλιο. Σκοπός είναι να εξασφαλισθούν τα αυστηρότερα κριτήρια επάρκειας, ευρύ φάσμα σχετικής εμπειρογνωμοσύνης, π.χ. όσον αφορά τη διαχείριση και τη δημόσια διοίκηση, και η ευρύτερη δυνατή γεωγραφική κατανομή εντός της Ένωσης.
            
         
               (4)
            
            
               Σύμφωνα με το άρθρο 25 του κανονισμού (ΕΚ) αριθ. 178/2002, τέσσερα μέλη του διοικητικού συμβουλίου της EAAT πρέπει να έχουν θητεύσει σε οργανώσεις εκπροσώπησης των καταναλωτών και άλλων συμφερόντων στην τροφική αλυσίδα. Επί του παρόντος, τέσσερα μέλη έχουν ήδη τέτοια προϋπηρεσία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται ως μέλος του διοικητικού συμβουλίου της Ευρωπαϊκής Αρχής για την Ασφάλεια των Τροφίμων για την περίοδο από 1ης Μαΐου 2015 έως 30 Ιουνίου 2016:
   Ο κ. Michael WINTER.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Λουξεμβούργο, 20 Απριλίου 2015.
      
         
            Για το Συμβούλιο
         
         
            Ο Πρόεδρος
         
         J. DŪKLAVS
      
   
   
      (1)  ΕΕ L 31 της 1.2.2002, σ. 1.